Tiller-raset

Tiller-raset var et ras i bygda Tiller utenfor Trondheim 7. mars 1816. Raset tok med seg 500 daa jordmasse, 15 personer, åtte hester og et ukjent antall andre husdyr rett i Nidelva. Blant de omkomne var gårdbrukeren på gården Nordtiller og ti mennesker på husmannsplassene på den andre sida av Nidelva. Tiller kirke fra 1806 og den daværende Tillerbrua gikk med raset som drastisk forandret grendas topografi. Elva ble demt opp, og store skader oppstod nedover elva da leirdemningen brast. Det dannet seg en isdemning ved Kroppan som etter hvert brast og førte til store ødeleggelser både ved Øvre og Nedre Leirfoss. Det var frykt for at flommen skulle gjøre skader på Trondheim by, og stiftamtmannen ga ordre om at alle skip måtte forlate havna. Det  gikk ikke så galt da det var liten vannføring.

Årsaken til raset regnes å være at saltet i leirgrunnen ble utvasket, slik at det dannet seg kvikkleire. Denne leira lå på sandgrunn, og seilte dermed langs denne ned mot elva. Øyenvitner skal ha kjent en svovellukt som fremdeles var merkbar to dager etter raset.

Trivia
Høsten 1865 ble det 100 skritt nord for stedet hvor kirken engang sto, funnet «en liden Sølvtallerken med indgravet Kors, hvilket havde hørt blandt Kirkens ved Jordfaldet forsvundne hellige Kar, og som havde udgjort dens Disk».«Gamle Nyheder. Jordfaldet i Tiller i 1816». Illustreret Nyhedsblad Nr. 38. Christiania den 17. Septbr. 1865, s. 176. 

Fylkesvei 901 (Tillerbruvegen) går langs raskantenSees på bildet på lenken fra Strinda historielag., fra Nordre Tiller gård, forbi Flotten skole til omtrent Tillerbruvegen nr. 165.

Fotnoter og referanser

Eksterne lenker
 Tillerskredet – WikiStrinda, Strinda historielag

Kategori:Trondheims historie
Kategori:Leirras i Norge
Kategori:Hendelser i 1816
Kategori:Tiller